Studente kan praktiese ervaring deur middel van 'n internskapprogram by die Departement van Vervoer en Openbare Werke opdoen. Interns word in hulle spesifieke studierigtings geplaas en word betaal vir die werk wat hulle verrig.
Elke intern sluit 'n kontrak met die Departement.
In 2003 het die Departement die Peninsula Technikon se toptoekenning in die makro-werkgewerkategorie ontvang uit 600 private en openbare inrigtings vir sy rol om studente van proefopleiding te voorsien.
Om aansoek te doen om 'n internskap, moet die student tans by 'n hoëronderwysinstelling (HOI) ingeskryf wees.
Jy kan die Departement van Vervoer en Openbare Werke se Studentesake-administrasiekantoor deur die plasingsbeamptes by jou universiteit of technikon skakel.
Jy moet 'n brief stuur met bevestiging dat jy in 'n spesifieke studieveld studeer, asook jou CV.
Indien daar 'n behoefte is aan 'n student wat in 'n spesifieke rigting spesialiseer, sal die betrokke tak 'n kort onderhoud met aansoekers voer en 'n intern kies.
n Mentor word aan elke intern toegewys om hom of haar by te staan en toe te sien dat hy of sy die gekontrakteerde werk verrig.
Onbekende staatstaal of akroniem Kyk in die WOORDELYS?